Középiskoláit az osgyáni és rozsnyói gimnáziumban végezte. Ezután bölcsészeti-teológiai tanfolyamot hallgatott Késmárkon és Szarvason, jogot Sárospatakon. Az 1848-49 évi forradalom és szabadságharcban tevékenyen részt vett. Az elnyomás éveiben tanár lett Rozsnyón, majd 1860-ban Pest-Budán az evangélikus főgimnáziumban. Pedagógiai műveket és tankönyveket írt, amelyek több kiadást megértek. Szerkesztői tevékenysége is jelentős volt.